
21.
 Par sabiedriskā transporta pakalpojuma nodrošināšanu Ogres valstspilsētas maršrutu tīklā

          Pašvaldību likuma 4. panta pirmās daļas 19. punkts noteic pašvaldības autonomo funkciju - organizēt sabiedriskā transporta pakalpojumus.
          Saskaņā ar Sabiedriskā transporta pakalpojumu likuma 5. panta otro daļu valstspilsētas pašvaldība pārzin maršrutu tīkla pilsētas nozīmes maršrutus savā teritorijā, organizē sabiedriskā transporta pakalpojumus un racionāli apsaimnieko šim mērķim paredzētos valsts un pašvaldības budžeta līdzekļus.
          Atbilstoši Sabiedriskā transporta pakalpojumu likuma pārejas noteikumu 31. punktam likuma prasības attiecībā uz valstspilsētām Ogres novada pašvaldībai piemērojamas no 2024. gada 1. jūlija.
         Lai nodrošinātu pašvaldības autonomās funkcijas izpildi, Ogres novada pašvaldība (turpmāk – Pašvaldība) ir veikusi iepirkumu - atklātu konkursu “Sabiedriskā transporta pakalpojuma sniegšana ar autobusiem Ogres valstspilsētas maršrutu tīklā” (turpmāk – konkurss). Iepirkuma mērķis bija nodrošināt kvalitatīvu un nepārtrauktu sabiedriskā transporta pakalpojumu, paredzot reisu izpildes un pasažieru uzskaites kontroli, Ogres novadnieka kartes izmantošanu un iespēju pielāgot maršrutus iedzīvotāju vajadzībām.
         Iepirkumā norādītais gada nobraukums ir indikatīvs un aprēķināts atbilstoši iepirkuma sagatavošanas laikā esošajam maršrutu tīklam un maršrutu garumam. Faktiskais pakalpojuma apjoms līguma darbības laikā var mainīties.
         Atbilstoši Eiropas Parlamenta un Padomes 2007. gada 23. oktobra Regulas (EK) Nr. 1370/2007 4. panta 3. punktam sabiedrisko pakalpojumu līguma termiņš autobusu pārvadājumiem nepārsniedz 10 gadus.
         Ar Pašvaldības iepirkumu komisijas lēmumu (Iepirkumu komisijas 2026. gada 22. aprīļa sēdes protokols Nr.14) par konkursa uzvarētāju ir atzīts personu apvienības AS “Liepājas autobusu parks” un SIA “NordBus” (turpmāk – personu apvienība) piedāvājums ar saimnieciski izdevīgāko piedāvājumu, kas ieguva 89.04 vērtēšanas kritēriju punktus.
	Vērtēšanas       kritēriji (punkti)












Pretendents
	A
Pretendenta piedāvātā pakalpojuma cena par 1 kilometru, vidējais vērtējums
	A1
Lielie autobusi (M3 1. un 2. Klase,) vidējais vērtējums
	A2 Mazie autobusi (M2/M3 A. Klase), vidējais vērtējums
	B
Ogres valstspilsētas sabiedriskā transporta maršrutu tīkla autobusu vadītāju kopējā darba samaksas vidējā stundas tarifa likme (https://www.vid.gov.lv/lv/profesiju-atalgojums), vidējais vērtējums

	C
Bezemisiju autobusi papildus normatīvajos aktos Nolikumā noteiktajam minimālajam skaitam (> 50%), vidējais vērtējums
	Punkti kopā, vidējais vērtējums

	AS “CATA”
	65.36
	34.24
	31.12
	5
	5
	75.36

	SIA “Hansabuss Latvija”
	48.31
	25.81
	22.50
	5
	0
	53.31

	AS “Liepājas autobusu parks”
	79.04
	34.04
	45.00
	5
	5
	89.04

	UAB “Vlasava”
	61.56
	45.00
	16.56
	5
	5
	71.56



         Atbilstoši personu apvienības piedāvājumam konkursā par viena kilometra nobraukumu M3 1. klases vai 2. klases autobusiem cena ir 3,45 euro bez pievienotās vērtības nodokļa (turpmāk – PVN), un  par viena kilometra nobraukumu ar M2 vai M3 A klases autobusiem 2,69 euro bez PVN.
         Sabiedriskā transporta pakalpojumu līgumu paredzēts slēgt uz 10 (desmit) gadiem, ievērojot Eiropas Parlamenta un Padomes Regula (EK) Nr. 1370/2007 (2007. gada 23. oktobris) par sabiedriskā pasažieru transporta pakalpojumiem, izmantojot dzelzceļu un autoceļus, un ar ko atceļ Padomes Regulu (EEK) Nr. 1191/69 un Padomes Regulu (EEK) Nr. 1107/70 (turpmāk – Regula (EK) Nr. 1370/2007) 4. panta 3. punktā noteikto maksimāli pieļaujamo sabiedrisko pakalpojumu līguma termiņu autobusu pārvadājumiem. Šāds līguma termiņš izvēlēts, ņemot vērā pakalpojuma sniegšanai nepieciešamos ilgtermiņa ieguldījumus transportlīdzekļos un materiāltehniskajā bāzē, kā arī nepieciešamību nodrošināt ekonomiski pamatotu pakalpojuma cenu un nepārtrauktu sabiedriskā transporta pakalpojuma sniegšanu.
Personu apvienība ir reģistrējusi pilnsabiedrību PS “Ogres pilsētas pārvadājumi”, ar kuru tiks slēgts sabiedriskā transporta pakalpojumu līgums.
[bookmark: _Hlk242868210]         Sabiedriskā transporta pakalpojuma finansēšanai paredzēts piemērot Ministru kabineta 2015. gada 28. jūlija noteikumu Nr. 435 “Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu” 56. punktā noteikto līgumcenas modeli, sabiedriskā transporta pakalpojumu līgumā nosakot kompensācijas apmēru (līgumcenu) vai tās aprēķināšanas kārtību. Līgumcena un tās pārskatīšanas nosacījumi tiks noteikti iepriekš, ievērojot objektivitātes un pārredzamības principus un nepieļaujot pārmērīgu kompensāciju atbilstoši Regulas (EK) Nr. 1370/2007 4. panta prasībām.
         Iepirkumā izmantotais pakalpojuma apjoms, aprēķinātās izmaksas un prognozētie biļešu ieņēmumi ir indikatīvi. Faktiskais finansējuma apmērs būs atkarīgs no faktiskā pakalpojuma apjoma un līguma nosacījumiem.
         Saskaņā ar likuma “Par pašvaldību budžetiem” 22. pantu pašvaldība ilgtermiņa saistības var uzņemties, pamatojoties uz domes lēmumu, kurā paredzami arī šo saistību izpildes finansējuma avoti.
         Ņemot vērā, ka sabiedriskā transporta pakalpojuma līguma izpilde radīs pašvaldībai finansiālas saistības vairākos budžeta gados, līguma izpildei nepieciešams paredzēt finansējumu Pašvaldības turpmāko gadu budžetos.
         Pamatojoties uz Eiropas Parlamenta un Padomes Regula (EK) Nr. 1370/2007 (2007. gada 23. oktobris) par sabiedriskā pasažieru transporta pakalpojumiem, izmantojot dzelzceļu un autoceļus, un ar ko atceļ Padomes Regulu (EEK) Nr. 1191/69 un Padomes Regulu (EEK) Nr. 1107/70 4. pantu, Sabiedriskā transporta pakalpojumu likuma 5. panta otro daļu, likuma “Par pašvaldību budžetiem” 22. pantu, Pašvaldību likuma 4. panta pirmās daļas 19. punktu un Ministru kabineta 2015. gada 28. jūlija noteikumiem Nr. 435 “Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu”, 

balsojot: ar 13 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Pāvels Kotāns, Raivis Ūzuls, Rūdolfs Kudļa, Sarmīte Ozoliņa), "Pret" – nav, "Atturas" – 5 (Dace Kļaviņa, Mariss Martinsons, Matīss Mežaks, Santa Ločmele, Uldis Skudra), "Nepiedalās" – nav, 
Ogres novada pašvaldības dome NOLEMJ:

1. Atbalstīt sabiedriskā transporta pakalpojuma nodrošināšanu Ogres valstspilsētas maršrutu tīklā, slēdzot sabiedriskā transporta pakalpojumu līgumu ar iepirkuma rezultātā izraudzīto pakalpojuma sniedzēju PS “Ogres pilsētas pārvadājumi”.
2. Atbalstīt iepirkumā “Sabiedriskā transporta pakalpojuma sniegšana ar autobusiem Ogres valstspilsētas maršrutu tīklā” paredzēto sabiedriskā transporta pakalpojuma līguma termiņu  - 10 gadi.
3. Uzņemties ilgtermiņa saistības iepirkuma rezultātā noslēdzamā sabiedriskā transporta pakalpojuma līguma izpildei un paredzēt Ogres novada pašvaldības turpmāko gadu budžetos līguma izpildei nepieciešamo finansējumu atbilstoši iepirkuma rezultātam, faktiskajam pakalpojuma apjomam un līguma nosacījumiem. Ilgtermiņa saistību izpildes finansējuma avots – Ogres novada pašvaldības budžeta līdzekļi.
4. Pilnvarot Ogres novada pašvaldības izpilddirektoru Ogres novada pašvaldības vārdā parakstīt sabiedriskā transporta pakalpojumu līgumu ar PS “Ogres pilsētas pārvadājumi” atbilstoši iepirkuma dokumentācijā un izraudzītā pretendenta piedāvājumā noteiktajiem nosacījumiem.


(Sēdes vadītāja,
domes priekšsēdētāja A. Krauja paraksts)

